
Uznesenie Mestského zastupiteľstva v Novej Dubnici zo dňa 15. apríla 2026


[bookmark: _Hlk137191227]13.		Prenájom pozemkov v areáli bývalej ZUŠ občianskemu združeniu OSA - ŠPORTOVÁ AKADÉMIA o. z.



U z n e s e n i e  č. 30



Mestské zastupiteľstvo na základe prerokovaného materiálu

A)  s c h v a ľ u j e
		v súlade s  Článkom 18  ods. 2  Zásad  hospodárenia s majetkom mesta Nová Dubnica nasledovný   majetok mesta Nová Dubnica ako dočasne prebytočný majetok:

a) pozemok parc. KN-C č. 1202/3 – zastavaná  plocha a  nádvorie o výmere 4957 m², a to jeho časť o výmere 2315 m², 
b) [bookmark: _Hlk175124082]pozemok parc. KN-C č. 1202/2 – zastavaná  plocha  a  nádvorie o výmere 1546 m², a  to jeho časť o výmere 828 m², 
oba pozemky vedené Okresným úradom Ilava, katastrálnym odborom na LV č. 1000, k. ú. Nová Dubnica, vlastníctvo 1/1 mesto Nová Dubnica.
	Všeobecná hodnota ročného nájomného za nájom pozemkov v písm. a) a v písm. b) podľa Znaleckého posudku č. 42/2026 zo dňa 23.03.2026 vypracovaného znalcom Ing. Šárkou Kurucovou je nasledovná:
·  za pozemok v písm. a) je 4,66 €/ m²/ rok, čo pri výmere 2315 m² predstavuje 10 787,90 €/ rok,
·  za pozemok v písm. b) je 4,66 €/ m²/ rok, čo pri výmere 828 m² predstavuje 3 858,48 €/ rok.
     	Spolu všeobecná hodnota nájmu je vo výške 14 646,38  €/ rok/ za celý predmet nájmu. 


B)   s c h v a ľ u j e
prenájom pozemkov uvedených v bode A) tohto uznesenia ako prenájom podľa § 9aa ods. 2) písm. e) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa trojpätinovou väčšinou všetkých poslancov.

Zdôvodnenie prenechania majetku do nájmu podľa § 9aa ods. 2) písm. e) Zákona SNR                             č. 138/1991 Zb. o majetku obcí v znení neskorších predpisov (prípad hodný osobitného zreteľa):
1. Občianske združenie OSA – Športová akadémia, o. z. podalo na Mestský úrad v Novej Dubnici žiadosť o prenájom častí pozemkov parc. KN-C č. 1203/3 a KN-C č. 1202/3. Pozemky                              sa nachádzajú v areáli bývalej ZÚŠ v Sade Duklianskych hrdinov, za budovou súp. č. 88, v ktorej žiadateľ užíva časť nebytových priestorov na prízemí na základe Zmluvy o nájme nebytových priestorov č. 288/2020 na účely činnosti Občianskeho združenia OSA – Športová akadémia, 
2. Občianske združenie OSA – Športová akadémia žiada prenájom uvedených pozemkov                          za účelom vybudovania športového areálu s viacúčelovým ihriskom, bežeckou dráhou                        so skokom do diaľky, workoutovým ihriskom a oddychovou zónou, pre nasledovné využitie: 
a) tréningová činnosť pre  deti a mládež, členov našej organizácie 
(tréningy pre 5 kategórií, 10 tréningových blokov v týždni),
b) športové a oddychové aktivity pre dospelých a seniorov, členov našej organizácie,
(skupinové cvičenia a moderovaný pohybový program, športové turnaje v kolektívnych športoch),
c) voľnočasové aktivity pre verejnosť – obyvateľov mesta  
(sprístupnenie priestorov športoviska v dopoludňajších hodinách, rovnako                                  aj v popoludňajších hodinách, v čase do 16:00 hod),
d) hodiny telesnej výchovy pre ZŠ v dopoludňajších hodinách
(predovšetkým kolektívne športy a atletické disciplíny – skok do diaľky, šprint na 50 m).
3. Prenájom pozemkov ako prípad hodný osobitného zreteľa je v súlade s Článkom 11 ods. 3 písm. j) Zásad hospodárenia s majetkom mesta Nová Dubnica, a to ako prenájom majetku, ktorý bude užívaný na všeobecne akceptovateľný verejnoprospešný účel najmä v oblasti sociálnej, charitatívnej, osvetovej, kultúrnej, výchovno-vzdelávacej a športovej, pre potreby občianskych alebo záujmových združení na neziskovú činnosť).
4. Pri stanovovaní výšky nájomného je možné postupovať podľa Článku 11 ods. 3 písm. j) Zásad hospodárenia s majetkom mesta Nová Dubnica, t. z. výšku nájomného môže MsZ v Novej Dubnici schváliť nižšiu ako je všeobecná hodnota nájomného.   
5. Prenechaním uvedených pozemkov do nájmu je sledovaný verejnoprospešný záujem,                     a to podpora športových aktivít pre obyvateľov mesta.
6. Zásady hospodárenia s majetkom mesta Nová Dubnica sú verejne dostupné na webstránke mesta 	Nová Dubnica www.novadubnica.eu: 
https://www.novadubnica.eu/zasady-hospodarenia-s-majetkom-mesta-nova-dubnica-uplne-znenie

C)  s c h v a ľ u j e
prenájom pozemkov uvedených v bode A) tohto uznesenia podľa § 9aa ods. 2) písm. e) Zákona č. 138/1991 Zb. o  majetku obcí v znení neskorších predpisov občianskemu združeniu OSA – Športová akadémia, o. z., Pod Hájom 1097/97, 018 41  Dubnica nad Váhom, IČO: 42 281 857, za podmienok:
· výška nájomného:   1,00 € /rok za celý predmet nájmu   
· doba nájmu:    neurčitá
· účel nájmu:   vybudovanie a užívanie športového areálu s viacúčelovým ihriskom              
-	ostatné zmluvou neupravené práva a povinnosti strán sa riadia príslušnými ustanoveniami Občianskeho zákonníka,
na základe zdôvodnenia prenechania majetku do nájmu podľa § 9aa ods. 2) písm. e) Zákona SNR č. 138/1991 Zb. o majetku obcí v znení neskorších predpisov (ako prípad hodný osobitného zreteľa), uvedeného v bode B) tohto uznesenia.  






Ing. Peter  Marušinec
         primátor	


Za správnosť: Ing. Katarína Strečanská
                        vedúca organizačno - správneho oddelenia 

